אברהם חודיין

אברהם חודיין, קטע מתקרה ארמון טרויה
אברהם חודיין (בהולנדית: Abraham Godijn; 1655/56 – 1724) היה צייר פלמי, שאחרי שהייה באיטליה עבד תקופה כצייר חצר בפראג, שם יצר ציורי קיר בארוקיים מפוארים. בהמשך חזר לאנטוורפן.<ref name=":0">Abraham Godijn at the Netherlands Institute for Art History (in Dutch)</ref>

== ביוגרפיה ==
הפרטים על חייו מועטים. אברהם חודיין נולד ככל הנראה בשנת 1655 או ב-1656 באנטוורפן, שם למד אצל הצייר הנדריק הרגרו. הוא הפך בשנת 1681 לחבר באחווה שהוקמה על ידי המסדר הישועי. זמן לא רב אחר כך נסע לאיטליה.<ref name=":0" /> עבודותיו התקבלו יפה ברומא, שם הפך לצייר החצר של האפיפיור וקיבל את התואר "צייר הוד מלכותו הקתולי".<ref>Abraham Godyn at the Biographie Nationale de Belgique, Volume 8, p. 21-22 (in French)</ref>

הוא עבר לפראג בשנת 1690 שם עבד כצייר חצר עד שנת 1698. הוא קיבל חוזים לצייר פרסקו בארמון טרויה בפראג, שעליו עבד עם אחיו איזאק. הם היו חלק מקבוצת אמנים שעבדה בשנת 1687 עבור וונצל אלברט דוכס שטרנברג על קישוט ארמון טרויה בפראג.<ref name=":0" /> בקבוצה זו נכללו אמנים פלמיים כמו יוהאן בפטיסט בוטאט.<ref>Jan Baptist Bouttats at the Netherlands Institute for Art History (in Dutch)</ref>
טקסט=
הוא תועד באנטוורפן בסביבות שנת 1711, שם הפך לחבר בגילדת לוקאס הקדוש באותה שנה.<ref>Théodore François Xavier van Lerius, De Liggeren en andere historische archieven der Antwerpsche Sint Lucasgilde, Volume 2, Antwerp. St. Lucas gilde, N. Israel, 1961, p. 675 (in Dutch)</ref> הוא הועסק בעיקר בעבודות של קישוט.<ref name=":1">Reginald Howard Wilenski, Flemish Painters: 1430-1830, Viking Press, 1960, p. 356-362</ref> הוא הצטרף בשנת 1716 לגילדת הרומאים באנטוורפן, שבה התנאי לחברות היה ביקור ברומא. הוא ויאן פיטר ואן ברדל הצעיר היו האמנים האחרונים שהפכו לחברים בגילדה.<ref>Bulletin et annales de l'Académie d'archéologie de Belgique, Volume 70, Académie d'archéologie de Belgique, Chez Froment, 1922, p. 421 (in French)</ref> בשנת 1723 הוא הפך לדיקן הגילדה.

היו לו תלמידים רבים בפראג ובאנטוורפן, כשהבולט שבהם היה מרטן יוזף גֶרארץ.<ref name=":0" />

התאריך המדויק ומקום מותו אינם ידועים.

== יצירתו ==
מעט מאוד מיצירותיו שרדו. הוא היה צייר של אירועים היסטוריים ועבודות קישוט.<ref name=":1" />

עבודותיו הידועות ביותר הן הפרסקות שהוזמן לצייר על ידי הרוזן שטרנברג בחדר הראשי של טירת טרויה. הציורים שצייר בשנים 1691 עד 1697 בסיוע אחיו איזאק, נחשבים בין הדוגמאות הטובות ביותר לציור פרסקו בארוק בצפון אירופה. בפרסקו משתמשים באפקטים של אשליה ומספרים בצורה בולטת את ההיסטוריה של שושלת בית הבסבורג. העיצוב עוקב אחר הסכֵמה הבארוקית של סמליות ארכיטקטונית, שלפיה התקרה מציגה את העולם השמימי והקירות את העולם הארצי. התקרה מעוטרת ביצורים שמימיים שהיו כמגן על שטחי בית הבסבורג.
טקסט=
מתחת למשטחים המעוקלים שמתחת לתקרה מצוירים מלאכים, העפים בין פריטים אדריכליים תלת־ממדיים המציגים סצינות מההיסטוריה של בית הבסבורג. הקירות מתארים את העולם היבשתי, כאשר אחת הסצינות על הקירות הקצרים יותר מציינת את ניצחונו של לאופולד הראשון, הקיסר הרומי הקדוש, על הטורקים. בסצנה אחת רואים את האפקט התלת־ממדי של טורקי נופל עם זרועותיו המושטות, בזמן שצלו משתקף בציור.

הקיר הארוך יותר מכיל פסלים או פסלונים של שליטי בית הבסבורג.<ref>Wiener Jahrbuch für Kunstgeschichte, Böhlau Verlag Wien, 1996, p. 114</ref> בתוכנית הפרסקו השיג אברהם חודיין סינתזה מתוחכמת ומורכבת של ציור בדיוני של ארכיטקטורה וסצנות פיגורליות מלאות.<ref>Mojmír Horyna, Pavel Zahradník, Pavel Preiss, Czernin Palace in Prague, Opus, 2001, p. 149</ref>

הוא צייר סדרה של שבעת הסקרמנטים למנזר סנט מרטין בפונטיז (קתדרלת פונטו).<ref>L'Eucharistie par Abraham Godyn, Pontoise Archived 2014-08-12 at Archive.today (in French)</ref>

==קישורים חיצוניים==

== הערות שוליים ==

קטגוריה:ציירים פלמים
קטגוריה:ילידי 1655
קטגוריה:נפטרים ב-1724